18. mars
Store norske leksikon,Datoartikler
Dette er en datoartikkel. Disse ble publisert i 2009 og er ikke blitt oppdatert etterpå. Redaksjonen i Store norske leksikon har ikke bestemt oss for om vi skal beholde disse artiklene, men lar dem ligge ute enn så lenge.
Les om måneden mars.18. mars 1212 avla Klara av Assisi klosterløftene til Frans av Assisi, og denne dagen regnes derfor som klarissenes stiftelsesdag.Aleksander og Edvard har navnedag.18. mars er minnedag for kirkelæreren Kyrillos av Jerusalem.Noen kjente personer med fødselsdag 18. mars er Christian Goldbach (1690), Neville Chamberlain (1869), Christian Roy Kaldager (1908), Christa Wolf (1929), John Updike (1932), Frederik Willem De Klerk (1936), Wilson Pickett(1941), Jan Isak Sæther (1944), Åse Kleveland (1949), Morten Juvet (1953) og Ingemar Stenmark (1956).Noen historiske begivenheter som har foregått 18. mars:1848: Februarrevolusjonen sprer seg til Berlin.1871: Franske regjeringstropper mislykkes i å erobre nasjonalgardens artilleri. Se Pariskommunen.1890: Otto Bismarck blir avskjediget av keiser Vilhelm 2.1965: Det sovjetiske romfartøyet Voskhod skytes opp med to kosmonauter om bord. I løpet av ferden ble Aleksej A. Leonov (se dette) det første menneske til å oppholde seg på utsiden av et romfartøy under en romferd.1970: Lon Nol leder et kupp i Kambodsja (se Kambodsja – Historie), og senere samme år blir republikken Khmer proklamert.